
___________________________________________________________________________

Nr.  502  din 09.02.2026
R  A  P  O  R  T

la PHCL privind aprobarea planului anual de acțiune privind serviciile sociale administrate și/sau finanțate de la bugetul local al Consiliului local al comunei Târgușor, județul Constanța, pentru anul 2026

Analizând Referatul de aprobare și Proiectul de hotărâre privind aprobarea planului anual de acțiune privind serviciile sociale administrate și/sau finanțate de la bugetul local pentru anul 2026,  iniţiat de doamna Mădălina NEGRU, primarul comunei Târguşor, consider ca legală şi oportună adoptarea acestei hotărâri.

Consider ca legal acest proiect de hotărâre în conformitate cu prevederile art. 112 alin. (3) lit. b) și art. 118 alin.(1)-(3) din Legea   asistenței sociale, Nr. 292/2011, cu modificările și completările ulterioare, prevederile art. 1 alin. (4)  din  HOTĂRÂREA GUVERNULUI   Nr. 797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal, cu modificările și completările ulterioare, prevederile art. 3 alin. (2) lit. b) și art. 5 alin. (5) din Anexa 3 la  HOTĂRÂREA GUVERNULUI   Nr. 797/2017,  cu modificările și completările, ale Ordinului Nr. nr.1086/2018 privind aprobarea modelului-cadru al Planului anual de actiuneprivind serviciile sociale administrate si finantate din bugetul Consiliului judetean/Consiliului local/Consiliului general al Municipiului Bucuresti, cu modificările și completările ulterioare, precum și ale  art. 129 alin. (2) lit. d) și alin. (7) lit. a), ale art. 139 alin. (1) coroborat cu art. 196 alin. (1) lit. a)  din Ordonanța de urgență a guvernului  nr. 57/2019 privind Codul Administrativ, cu modificările și completările ulterioare.
  
Consider ca oportună adoptarea  acestei hotărâri,  întrucât una dintre atribuțiile Compartimentului în domeniul organizării, administrării şi acordării serviciilor sociale, respectiv a COMPARTIMENTULUI ASISTENȚĂ  SOCIALĂ este elaborarea planului anual de acţiune privind serviciile sociale administrate şi finanţate din bugetul consiliului local şi propunerea acestuia spre aprobare consiliului local, cu condiția înaintării, mai întâi, spre consultare, Consiliului Județean Constanța,  plan în care se cuprind date detaliate privind numărul şi categoriile de beneficiari, serviciile sociale existente, serviciile sociale propuse pentru a fi înfiinţate, programul de contractare a serviciilor din fonduri publice, bugetul estimat şi sursele de finanţare, necesare soluţionării nevoilor persoanelor singure şi familiilor beneficiare de venit minim de incluziune.


Luând în considerare cele menționate mai sus,  propun aprobarea planului anual de acțiune privind serviciile sociale administrate și/sau finanțate de la bugetul local pentru anul 2026 și adoptarea hotărârii în forma prezentată în proiect.

   INSPECTOR SUPERIOR ASISTENȚĂ SOCIALĂ,
Liliana ANDRONACHE

